**Turun kirjamessut 1.-3.10.2021 |** Ohje päivystäjille

**Messujen aukioloajat: Vastuuhenkilöt:**

Pe 1.10. klo 10 – 18 Pe 1.10. Asko Autio 050 577 1939

La 2.10. klo 10 – 18 La 2.10. Laura Tyysteri 040 620 4718

Su 3.10. klo 10 – 17 Su 3.10. Anne Heino 044 907 2932

**Jos sairastut, ota yhteys ensisijaisesti vuoron varapäivystäjään.** Päivystyskalenteri puhelinnumeroineen löytyy täältä: <https://bit.ly/paivystajienkalenteri>

Jos varapäivystäjää ei ole, ota yhteyttä päivän vastuuhenkilöön (numerot yllä). Huomioi, että messuilla on paljon taustahälyä eikä puhelinta kuule. Jätä soittopyyntö tekstarilla, jos puheluusi ei vastata.

**Ennen messuja**

* **TÄRKEÄÄ!** Päivystäjät saavat omalla nimellään varustetun näytteilleasettajakortin etukäteen sähköpostilla. Korttia tarvitaan vain sisäänkäynnillä, jossa sen voi näyttää paperilta (tulostettava itse) tai puhelimen ruudulta. Ilman korttia ei pääse sisään messukeskukseen eikä myöskään näytteilleasettajien omalle maksuttomalle parkkialueelle.

**Saapuminen messukeskukselle**

* **Bussilla:** messubussi nro 100 liikennöi messujen aikana klo 9.00 alkaen noin 10 min. välein ja lähtee pysäkiltä **T87** Turun keskustasta Linnankadulta.
* **Autolla:** Näytteilleasettajien pysäköintiin on oma portti Artukaisten Kiitotien puolella. Parkki on maksuton näytteilleasettajakorttia näyttämällä.
* Sisään messukeskukseen pääsee B-hallin ovesta, joka näkyy hyvin parkkipaikalle (autolla tuleville helpoin) tai pääovista (bussilla tuleville helpoin). Riittää, kun näyttää näytteilleasettajan kulkukorttia, jolla pääsee sisään halliin.
* Vaatenarikka löytyy tuloaulasta (ilmainen näytteilleasettajakorttia näyttämällä). **Päällysvaatteet jätettävä narikkaan**, osastolla ei tilaa.
* Varsinais-Suomen ja Satakunnan kirjastojen osasto sijaitsee A-hallissa (A52, ks. kartta).
* Messukeskuksessa käytetään kasvomaskia. Muista myös desinfioida kädet usein. Ohjeita osaston laitteiden ja tarvikkeiden puhdistamisesta jäljempänä.

**Päivystysvuorot**

* Päivän ensimmäinen vuoro tulee paikalle hyvissä ajoin ennen messujen alkamista ja laittaa osaston kuntoon. Esiintyjien ovesta pääsee sisälle jo ennen kymmentä. Jaettava aineisto ja ym. ovat osaston kaapeissa. Kaapin avain on pääsisäänkäynnin lähellä, infopisteen takana olevassa messutoimistossa kirjekuoressa, jossa lukee A52/Lounais-Suomen kirjastot. Päivän ajaksi avain jätetään kaapin oveen (älä laita avainta taskuusi, ettei se unohdu sinne!).
* Osastolla on messukansio, josta löytyy tärkeimmät ohjeet ja yhteystiedot. Tutustuthan siihen vuorosi alussa.
* Läppäri ja pädit laitetaan päälle ja jaettava aineisto esille.
* Päivän viimeinen vuoro lukitsee läppärin, pädit ja ukulelen kaappiin. Kaapin avain viedään messutoimiston kirjekuoreen.
* Osasto puretaan maanantaina. Purkua ei saa aloittaa sunnuntaina ennen klo 17 (sopimuksen mukaisesti).
* Päivystäjien kansiossa on kirjekuoressa kahvi-/teelippuja, joita on varattu 1/päivystäjä/päivystysvuoro. Lipulla saa kahvin tai teen messukeskuksen ravintolasta.
* Messujen aikaan voi tulla tarve tiedottaa päivystäjille käytännöistä tms. Tiedotukseen käytetään ensisijaisesti tekstiviestejä (päivystäjien ja vastuuhenkilöiden yhteystiedot messukansiossa).
* **Mukaan osastolle kannattaa ottaa oma vesipullo!** Viethän pullon myös mennessäsi pois.

**Messuosasto**

**Päivystäjien tehtävät messuosastolla**

* Kirjastojen aineistoista, tapahtumista ja verkkopalveluista kertominen. Vastataan asiakkaiden kysymyksiin omien kykyjen mukaan.
* Innostetaan asiakkaita osallistumaan bingoon
	+ Neuvotaan, mitä bingotehtäviä voi tehdä messuosastollamme ja miten. Monien tehtävien tekemiseen tarvitaan nettiä. Osastolla olevaa läppäriä ja iPadeja voi käyttää tarpeen mukaan, mutta asiakasta voi neuvoa myös tämän omalla laitteella. Osaston iPadit pidetään kainalossa mukana einä niitä anneta valvomatta asiakkaiden käsiin.
	+ Palkintoina 3 kpl 50 € lahjakortteja kirjakauppaan, jotka arvotaan messujen jälkeen.
* Kun osaston tv:tä ja läppäriä ei käytetä asiakasneuvontaan, niistä laitetaan pyörimään
Youtubesta Kirjastokaistan Löytöretki musiikkiosastolla -soittolista, Kolme kysymystä kirjastosta ‑soittolista tai Lukukoira Sylvi -soittolista (kaikkien pikakuvakkeet läppärin työpöydällä).
* Pädit ladataan tarpeen mukaan. Latausjohdot (2 kpl) kaapissa.
* Puhdistetaan pädit ja läppäri aina käytön jälkeen desionfiointipyyhkeellä. HUOM! Laitteiden puhdistukseen ei saa käyttää käsidesiä!
* Kynien desinfiointiin voi käyttää käsidesiä tai desinfiointipyyhkeitä.

**Bingo**

* Jos asiakas saa bingon, hän saa heti palkinnoksi heijastimen (heijastimet eivät jaossa muuten)
* Arvontaan voi osallistua, vaikkei saisi bingoa. Palkintona kolme 50 €:n arvoista lahjakorttia kirjakauppaan (voittajat saavat valita tarjolla olevista vaihtoehdoista itselleen sopivimman – vaihtoehdoista ainakin yksi on verkkokauppa)
* Arvonta suoritetaan messujen jälkeen
* Kilpailulaatikot tyhjennetään tarvittaessa muovipusseihin

**Osaston jaettava materiaali**

* Bingokupongit ja heijastimet niille, jotka saavat bingon. Kuponkeja ja heijastimia on lisää kaapissa. Niiden pitäisi riittää koko messujen ajaksi. Jos ne kuitenkin uhkaavat loppua kesken, ota yhteys päivän vastuuhenkilöön (puhelinnumerot tämän ohjeen alussa).
* Esitteet Kirjastot.fi:n palveluista, lisää kaapissa.
* Ei karkkia, koska osastolla ei saa tänä vuonna olla sellaisia ”pieniä lahjoja”, joita asiakkaat saisivat itse ottaa.

**Osaston muut kalusteet ja tarvikkeet**

* Seinät: Varsinais-Suomen ja Satakunnan kirjastojen kartat, yleisten kirjastojen tunnus
* Sohvapöytäryhmä istuskelua varten
* Messutiski, satulatuoli
* Ohjekansio (messutiskin alla)
* 2 esite-/laukkukaappia
* 2 pikkupöytää (kilpailukuponkien palautuslaatikolle ja muulle tavaralle)
* Esite- ja julistetelineitä
* Info-tv ja läppäri, jolla Kirjastokaistan videoita (voi käyttää myös asiakasneuvontaan)
* 3 iPadia (tunnukset ohjekansiossa)
* Kulho heijastimille
* Palautuslaatikko ja pusseja kilpailukupongeille
* Ukulele
* Kirjakärry, jossa muusikoiden elämäkertoja selattavaksi (ei lainattavaksi!)
* Kyniä bingon täyttämistä varten + kynäteline
* Käsidesiä ja desinfiointipyyhkeitä
* Kasvomaskeja päivystäjien käyttöön
* Roskis, teippiä, sakset, roskapusseja ym.

**Muuta**

* Turun kirjastoauto (uusi täyssähköauto nimeltään Lieke) on mukana messuilla lauantaina ja sunnuntaina messujen aukioloaikana. Auton löytää ulkoa messukeskuksen edustalta. Kirjastoautosta voi lainata aineistoa ja myös hankkia Vaski-kirjastojen kortin kuten kirjastoautosta normaalistikin.